2005D0343 — FI — 04.12.2009 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 11 päivänä huhtikuuta 2005, ekologisista arviointiperusteista ja niihin liittyvistä arviointi- ja todentamisvaatimuksista yhteisön ympäristömerkin myöntämiseksi kannettaville tietokoneille (tiedoksiannettu numerolla K(2005) 1027) (ETA: n kannalta merkityksellinen teksti) (2005/343/EY) (EYV L 115, 4.5.2005, p.35)

Muutettu:









▼B

KOMISSION PÄÄTÖS,

tehty 11 päivänä huhtikuuta 2005,

ekologisista arviointiperusteista ja niihin liittyvistä arviointi- ja todentamisvaatimuksista yhteisön ympäristömerkin myöntämiseksi kannettaville tietokoneille

(tiedoksiannettu numerolla K(2005) 1027)

(ETA: n kannalta merkityksellinen teksti)

(2005/343/EY)







EUROOPAN YHTEISÖJEN KOMISSIO, JOKA ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 ( 1 ) ja erityisesti sen 6 artiklan 1 kohdan toisen alakohdan, on kuullut Euroopan unionin ympäristömerkintälautakuntaa, sekä katsoo seuraavaa: (1) Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksessa (EY) N:o 1980/2000 säädetään, että erityiset ympäristömerkin myöntämisperusteet, jotka perustuvat Euroopan unionin ympäristömerkintälautakunnan laatimaan myöntämisperusteita koskevaan ehdotukseen, vahvistetaan tuoteryhmittäin. (3) Lisäksi siinä säädetään, että ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kullekin tuoteryhmälle vahvistetun myöntämisperusteiden voimassaoloajan päättymistä. (4) Markkinoilla tapahtuneen kehityksen huomioimiseksi on asianmukaista tarkistaa ekologisista arviointiperusteista yhteisön ympäristömerkin myöntämiseksi kannettaville tietokoneille 28 päivänä elokuuta 2001 tehdyssä komission päätöksessä 2001/687/EY ( 2 ) vahvistettuja ekologisia arviointiperusteita. (5) Lisäksi on tarpeen muuttaa mainitussa päätöksessä vahvistettua tuoteryhmän määritelmää, jotta voidaan yksilöidä, että kosketusnäyttönäppäimistöt liitetään tuoteryhmään ja että tuoteryhmästä poistetaan tuotteet, joiden ensisijainen käyttötarkoitus ei ole tietojenkäsittely. (6) Selkeyden vuoksi olisi korvattava päätös 2001/687/EY. (7) Tarkistettujen ekologisten arviointiperusteiden sekä niihin liittyvien arviointi- ja todentamisvaatimusten olisi oltava voimassa neljä vuotta. (8) On tarkoituksenmukaista sallia enintään 12 kuukauden pituinen siirtymäaika tuottajille, joiden tuotteille on myönnetty ympäristömerkki ennen tämän päätöksen tiedoksiantamista tai jotka ovat hakeneet ympäristömerkkiä ennen kyseistä ajankohtaa, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi. (9) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tuoteryhmään ”kannettavat tietokoneet” kuuluvat kaikki tietokoneet, joita voidaan käyttää eri paikoissa ja jotka koostuvat samaan koteloon yhdistetystä järjestelmäyksiköstä, näytöstä ja näppäimistöstä ja joiden on tarkoitus olla helposti siirrettävissä paikasta toiseen ja joita voidaan käyttää sisäisen akun kanssa.

Tähän tuoteryhmään liitetään myös kosketusnäyttönäppäimistöllä varustetut laitteet.

Tuoteryhmään eivät kuulu tuotteet, joiden pääasiallinen käyttötarkoitus ei ole tietojenkäsittely.

2 artikla

Jotta asetuksen (EY) N:o 1980/2000 mukainen yhteisön ympäristömerkki voidaan myöntää kannettavalle tietokoneelle, sen on kuuluttava tuoteryhmään ”kannettavat tietokoneet” ja täytettävä tämän päätöksen liitteessä esitetyt ekologiset arviointiperusteet.

▼M2

3 artikla

Tuoteryhmään ”kannettavat tietokoneet” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2010 saakka.

▼B

4 artikla

Hallinnollisia tarkoituksia varten tuoteryhmälle ”henkilökohtaiset tietokoneet” annetaan tunnusnumero ”018”.

5 artikla

Kumotaan päätös 2001/687/EY.

6 artikla

Tuoteryhmään ”kannettavat tietokoneet” kuuluville tuotteille ennen tämän päätöksen tiedoksiantamista myönnettyjä ympäristömerkkejä saadaan käyttää 31 päivään maaliskuuta 2006 saakka.

Jos tuoteryhmään ”kannettavat tietokoneet” kuuluvia tuotteita koskevia hakemuksia on toimitettu ennen tämän päätöksen tiedoksiantamista, näille tuotteille voidaan myöntää ympäristömerkki päätöksessä 2001/687/EY vahvistettujen edellytysten mukaisesti. Tällaisissa tapauksissa merkkiä saadaan käyttää 31 päivään maaliskuuta 2006 saakka.

7 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Saadakseen ympäristömerkin kannettavan tietokoneen, jäljempänä ”tuote”, on kuuluttava 1 artiklassa määriteltyyn tuoteryhmään ja täytettävä tässä liitteessä esitetyt arviointiperusteet, ja hakemuksen yhteydessä on esitettävä arviointiperusteissa mainitut testaustulokset. Testit on suoritettava laboratorioissa, jotka täyttävät EN ISO 17025 -standardissa esitetyt yleiset vaatimukset. Tarvittaessa voidaan käyttää muita testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden. Jollei testejä mainita erikseen, tai jos niiden mainitaan olevan ainoastaan tarkastusta tai valvontaa varten, toimivaltaisen elimen on turvauduttava tapauksesta riippuen hakijan toimittamiin vakuutuksiin ja asiakirjoihin ja/tai riippumattomiin tarkastuksiin.

Hakemuksen arvioinnissa ja tässä liitteessä vahvistettujen arviointiperusteiden vaatimustenmukaisuuden tarkastuksessa toimivaltaisten elinten suositellaan ottavan huomioon tunnustettujen ympäristöasioiden hallintajärjestelmien kuten EMASin tai ISO 14001 -standardin noudattaminen. (Näiden ympäristöasioiden hallintajärjestelmien soveltaminen ei ole pakollista.)

EKOLOGISET ARVIOINTIPERUSTEET

1. Energiansäästö

Kannettavassa tietokoneessa on oltava helppopääsyinen virtakytkin.

Tietokoneen on pystyttävä asettumaan ACPI ( 3 ) S3 -pientehotilaan (sleep state) (suspend-to-RAM), jotta mahdollistetaan alle 3 watin enimmäisvirrankulutus. Tietokoneen on kyettävä palautumaan tästä tilasta komennolla, joka on lähtöisin jostakin seuraavista lähteistä:

— modeemi,

— verkkoyhteys,

— näppäimistö tai hiiri.

Oletusasetuksena on oltava, että ollessaan käyttämättömänä laite siirtyy käyttötilasta ACPI S3 -pientehotilaan viimeistään 15 minuutin kuluttua. Valmistajan on kytkettävä tämä toiminto päälle.

Kannettavan tietokoneen ollessa kytkettynä päältä sen enimmäisvirrankulutuksen on oltava enintään 2 wattia, kun akku on täysin ladattu ja virtalähde on kytketty sähkönsyöttöön. Tässä yhteydessä laitteen katsotaan olevan kytkettynä päältä, kun se on tilassa, joka saadaan antamalla tietokoneelle sulkemiskomento.

Kannettavan tietokoneen virtalähteen enimmäisvirrankulutuksen on oltava enintään 0,75 wattia, kun se on kytketty sähkönsyöttöön mutta sitä ei ole kytketty tietokoneeseen.

Hakijan on toimitettava toimivaltaiselle elimelle raportti, jossa todistetaan, että virrankulutustaso sekä ACPI S3 -tilassa että laitteen ollessa kytkettynä päältä on mitattu tietokoneita koskevassa Energy Star ( 4 ). -yhteisymmärryspöytäkirjassa vahvistettua menettelyä noudattaen. Raportissa on ilmoitettava näissä molemmissa tiloissa mitattu virrankulutus. Hakijan on vakuutettava, että tätä vaatimusta noudatetaan.

2. Käyttöiän jatkaminen

Sopivien akkujen ja paristojen sekä virtalähteiden ja näppäimistön ja sen osien saatavuus on taattava kolmen vuoden ajan sen jälkeen, kun tuotanto lopetetaan. Lisäksi kannettavan tietokoneen on täytettävä seuraavat vaatimukset:

— tietokone on suunniteltava siten, että sen muisti on helppopääsyinen ja vaihdettavissa,

— tietokone on suunniteltava siten, että sen kovalevy ja laitteessa mahdollisesti oleva CD- tai DVD-asema voidaan vaihtaa.

Hakijan on vakuutettava toimivaltaiselle elimelle, että tuote on näiden vaatimusten mukainen.

3. Näytön elohopeapitoisuus

Litteän näytön taustavalo saa sisältää enintään 3 mg elohopeaa lamppua kohden (keskimäärin). Kämmentietokoneen näyttö ei saa sisältää elohopeaa.

Hakijan on vakuutettava toimivaltaiselle elimelle, että tuote on näiden vaatimusten mukainen.

4. Melu

Kannettavan tietokoneen järjestelmäyksikön ISO 9296 -standardin 3.2.5 kohdan mukainen ilmoitettu A-painotettu äänitehotaso (re 1pW) ei saa ylittää seuraavia arvoja:

— 3,5 B(A) tyhjäkäyntitilassa (vastaa 35 dB(A)),

— 4,0 B(A) kovalevyä luettaessa (vastaa 40 dB(A)).

Hakijan on toimitettava toimivaltaiselle elimelle ISO 17025 -sertifioidun riippumattoman testilaboratorion raportti, jossa todistetaan, että melupäästöt on mitattu ISO 7779- ja ISO 9296 -standardien mukaisesti. Raportissa on ilmoitettava mitatut melupäästötasot sekä tyhjäkäyntitilassa että kovalevyä luettaessa, ja ne on ilmoitettava ISO 9296 -standardin 3.2.5 kohdan mukaisesti.

5. Sähkömagneettinen säteily

Kannettavan tietokoneen näytön on oltava EN50279-standardin A-luokan vaatimusten mukainen.

Hakijan on toimitettava toimivaltaiselle elimelle raportti, joka osoittaa, että tuotteen päästöt ovat vaatimusten mukaiset.

6. Keräys, kierrätys ja vaaralliset aineet

Valmistajan on järjestettävä ilmaiseksi tuotteen ja kaikkien vaihdettujen osien keräys kunnostusta tai kierrätystä varten, lukuun ottamatta käytössä (esimerkiksi lääketieteellisissä tai ydinenergiasovelluksissa) saastuneita laitteita. Lisäksi tuotteen on täytettävä seuraavat vaatimukset:

a) yhden koulutetun henkilön on kyettävä yksin purkamaan laite;

b) valmistajan on tarkastettava tuotteen purettavuus ja esitettävä purkuselostus, jonka on oltava pyynnöstä kolmansien osapuolten saatavilla. Selostuksen perusteella on muun muassa voitava varmistaa, että — liitokset on helppo löytää ja niihin on helppo päästä käsiksi, — liitokset ovat mahdollisimman pitkälle standardoituja, — liitokset ovat käsiteltävissä tavanomaisia työkaluja käyttäen, — LCD-näyttöjen taustavalolamput ovat helposti erotettavissa;

c) vaarallisten aineiden on oltava erotettavissa;

d) kotelon ja rungon muovi- ja metallimateriaaleista 90 painoprosentin on oltava teknisesti kierrätettäviä;

e) jos laitteessa tarvitaan merkintöjä, niiden on oltava helposti irrotettavissa tai kiinteästi tehtyjä;

f) muoviosat: — eivät saa sisältää tarkoituksellisesti lisättyä lyijyä tai kadmiumia, — voivat koostua yhdestä polymeeristä tai yhteensopivista polymeereistä lukuun ottamatta koteloa, joka saa koostua enintään kahdesta erotettavissa olevasta polymeerityypistä, — eivät saa sisältää metalleja, joita yksi henkilö ei voi irrottaa yksinkertaisilla työvälineillä;

g) muoviosat eivät saa sisältää Euroopan parlamentin ja neuvoston direktiivin 2002/95/EY ( 5 ) 4 artiklassa lueteltuja polybromibienyylejä (PBB) tai polybromidifenyylieetteriä (PBDE) sisältäviä palonsuoja-aineita. Tässä vaatimuksessa otetaan huomioon kaikki myöhemmät mukautukset ja muutokset, jotka mainittuun direktiiviin tehdään 5-BDE:n käytön osalta. Muoviosissa ei saa käyttää sellaisia klooriparafiineja sisältäviä palonsuoja-aineita, joiden ketjun pituus on 10—17 hiiliatomia ja joiden klooripitoisuus on yli 50 painoprosenttia (CAS-numero 85535-84-8 ja CAS-numero 85535-85-9). Hakijan on toimivaltaiselle elimelle vakuutettava, että tätä vaatimusta noudatetaan;

yli 25 grammaa painavat muoviosat eivät saa sisältää palonsuoja-aineita tai -valmisteita, joihin on liitetty ympäristömerkkiä haettaessa jokin seuraavista vaarallisuutta osoittavista lausekkeista: R45 (aiheuttaa syöpäsairauden vaaraa) R46 (saattaa aiheuttaa periytyviä perimävaurioita) R60 (voi heikentää hedelmällisyyttä) R61 (vaarallista sikiöille) Terveydelle vaarallinen: R50 (erittäin myrkyllistä vesieliöille) R50/R53 (erittäin myrkyllistä vesieliöille ja voi aiheuttaa pitkäaikaisia haittavaikutuksia vesiympäristössä) R51/R53 (myrkyllistä vesieliöille ja voi aiheuttaa pitkäaikaisia haittavaikutuksia vesiympäristössä), kuten ne määritellään neuvoston direktiivissä 67/548/ETY ( 6 ); Ympäristölle vaaralliset aineet: h)yli 25 grammaa painavat muoviosat eivät saa sisältää palonsuoja-aineita tai -valmisteita, joihin on liitetty ympäristömerkkiä haettaessa jokin seuraavista vaarallisuutta osoittavista lausekkeista:

i) muoviosat on varustettava ISO 11469: 2000 -standardin mukaisella pysyvällä materiaalimerkinnällä. Tätä vaatimusta ei kuitenkaan sovelleta suulakepuristettuihin muoviosiin ja litteiden näyttöjen valojohtimiin;

j) akut ja paristot eivät saa sisältää enempää kuin 0,0001 prosenttia elohopeaa, 0,001 prosenttia kadmiumia ja 0,01 prosenttia lyijyä akun tai pariston painosta.

Hakijan on vakuutettava, että tuote on näiden vaatimusten mukainen, sekä toimitettava hakemuksen arvioinnista vastaavalle toimivaltaiselle elimelle jäljennös purkuselostuksesta.

Arviointiperuste 6(h):n osalta voidaan todeta, että jos palonsuoja-aineita on käytetty, käytettyihin palonsuoja-aineisiin ei saa olla liitetty mitään edellä mainituista vaarallisuutta osoittavista lausekkeista eikä niitä saa olla nimetty vaarallisten aineiden luokitusta, pakkaamista ja merkintöjä koskevan direktiivin 67/548/ETY tai sen myöhempien muutosten liitteessä 1. Tätä vaatimusta ei sovelleta palonsuoja-aineisiin, joiden kemialliset ominaisuudet muuttuvat käytön aikana siten, ettei niitä ole enää syytä luokitella mihinkään edellä lueteltuun vaararyhmään, ja joista ainoastaan alle 0,1 prosenttia säilyy käsitellyssä osassa siinä muodossa, jossa kyseiset palonsuoja-aineet olivat ennen niiden käyttöä. Hakuasiakirjoissa on ilmoitettava kaikki yli 25 gramman painoisissa muoviosissa käytetyt palonsuoja-aineet antamalla niiden nimet ja CAS-numerot.

7. Käyttöohjeet

Tuotteen ostajalle on annettava asianmukaiset tiedot, joissa annetaan ohjeita ympäristöä säästävästä käytöstä ja erityisesti:

a) suosituksia virrankulutusta vähentävien ominaisuuksien käytöstä sekä tieto siitä, että näiden ominaisuuksien kytkeminen pois päältä saattaa lisätä energiankulutusta ja samalla käyttökustannuksia;

b) tieto siitä, että verkkovirran kulutus voidaan välttää kokonaan irrottamalla virtalähde sähköverkosta tai kytkemällä pistorasia pois päältä;

c) tiedot takuusta ja varaosien saatavuudesta; jos asiakas voi päivittää tai vaihtaa osia, on annettava tiedot asianmukaisista menettelytavoista;

d) tiedot siitä, että laitteen osat voidaan käyttää uudelleen ja kierrättää eikä niitä tulisi heittää pois;

e) ohjeet siitä, kuinka kuluttaja voi hyödyntää valmistajan järjestämää vanhojen laitteiden keräystä;

f) tiedot WLAN-korttien asianmukaisesta käytöstä turvallisuusriskien minimoimiseksi;

g) tieto siitä, että tuotteelle on myönnetty yhteisön ympäristömerkki ja lyhyt selitys siitä, mitä tämä tarkoittaa, sekä ilmoitus, että lisätietoja ympäristömerkistä on saatavilla Internetistä (http://europa.eu.int/ecolabel).

Hakijan on vakuutettava, että tuote on näiden vaatimusten mukainen. Hakijan on toimitettava hakemuksen arvioinnista vastaavalle toimivaltaiselle elimelle jäljennös käyttöoppaasta.

8. Pakkaus

Pakkauksen on täytettävä seuraavat vaatimukset:

a) kierrätyksen helpottamiseksi kaikkien pakkauksen osien on oltava helposti käsin eroteltavissa eri materiaaleihin;

b) jos pakkauksessa käytetään pahvia, sen on sisällettävä vähintään 80 prosenttia kierrätysmateriaalia.

Arviointi ja todentaminen: Hakijan on annettava vakuutus tämän vaatimuksen noudattamisesta ja toimitettava hakemuksen mukana mallikappale/mallikappaleita pakkauksesta ympäristömerkin myöntävälle toimivaltaiselle elimelle.

9. Ympäristömerkissä olevat tiedot

Ympäristömerkin kentässä 2 on oltava seuraava teksti:

— vähentynyt energiankulutus,

— tuotteen suunnittelussa on otettu huomioon sen kierrätys,

— alentunut melutaso.

Hakijan on vakuutettava toimivaltaiselle elimelle, että tuote on tämän vaatimuksen mukainen, ja toimitettava jäljennös ympäristömerkistä, sellaisen kuin se on pakkauksessa ja/tai tuotteessa ja/tai sen mukana seuraavissa asiakirjoissa.